CELEX: 32019R1777
Language: bg
Date: 2019-10-24 00:00:00
Title: Регламент (ЕС) 2019/1777 на Съвета от 24 октомври 2019 година за изменение на Регламент (ЕС) 2015/1755 относно ограничителни мерки с оглед на положението в Бурунди

25.10.2019   
               
               
                  BG
               
               
                  Официален вестник на Европейския съюз
               
               
                  L 272/1
               
            
         РЕГЛАМЕНТ (ЕС) 2019/1777 НА СЪВЕТА
         от 24 октомври 2019 година
         за изменение на Регламент (ЕС) 2015/1755 относно ограничителни мерки с оглед на положението в Бурунди
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение (ОВППС) 2015/1763 от 1 октомври 2015 г. относно ограничителни мерки с оглед на положението в Бурунди (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕС) 2015/1755 на Съвета (2) се привеждат в действие някои мерки, предвидени в Решение (ОВППС) 2015/1763.
                  
               
                     (2)
                  
                  
                     На 24 октомври 2019 г. Съветът прие Решение (ОВППС) 2019/1788 (3), с което Решение (ОВППС) 2015/1763 беше изменено чрез въвеждане на член относно обработването на лични данни от Съвета и върховния представител.
                  
               
                     (3)
                  
                  
                     За прилагането на Регламент (ЕС) 2015/1755 и за да се гарантира максимална правна сигурност в рамките на Съюза, следва да бъдат публично оповестени имената и другите съответни данни относно физическите и юридическите лица, образуванията и органите, чиито финансови средства и икономически ресурси се замразяват в съответствие с посочения регламент. Всяко обработване на лични данни трябва да е в съответствие с регламенти (ЕС) 2016/679 (4) и (ЕС) 2018/1725 (5) на Европейския парламент и на Съвета.
                  
               
                     (4)
                  
                  
                     Регламент (ЕС) 2015/1755 на Съвета следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В Регламент (ЕС) 2015/1755 на Съвета се вмъква следният член:
            
               
                  „Член 15а
                  
                     1.   Съветът, Комисията и върховният представител на Съюза по въпросите на външните работи и политиката на сигурност („върховния представител“) могат да обработват лични данни в изпълнение на задачите си съгласно настоящия регламент. Тези задачи включват:
                     
                                 а)
                              
                              
                                 по отношение на Съвета: изготвянето и внасянето на изменения в приложение I;
                              
                           
                                 б)
                              
                              
                                 по отношение на върховния представител: изготвянето на изменения в приложение I;
                              
                           
                                 в)
                              
                              
                                 по отношение на Комисията:
                                 
                                             i)
                                          
                                          
                                             добавянето на съдържанието на приложение I в електронния консолидиран списък на лицата, групите и образуванията, подлежащи на финансови ограничителни мерки от страна на Съюза, и в интерактивната карта на санкциите, като и двата източника са обществено достъпни;
                                          
                                       
                                             ii)
                                          
                                          
                                             обработването на информация относно въздействието на мерките, предприети в рамките на настоящия регламент, като например стойността на замразените средства и информация за предоставените от компетентните органи разрешения.
                                          
                                       
                           
                  
                     2.   Съветът, Комисията и върховният представител могат да обработват, когато е приложимо, съответните данни, отнасящи се до престъпления, извършени от посочените в списъка физически лица, до присъди на тези лица или до мерки за сигурност, отнасящи се до тези лица, само доколкото това обработване е необходимо за изготвянето на приложение I.
                  
                  
                     3.   За целите на настоящия регламент Съветът, службата на Комисията, посочена в приложение II към настоящия регламент, и върховният представител се определят като „администратори“ по смисъла на член 3, точка 8 от Регламент (ЕС) 2018/1725, за да се гарантира, че съответните физически лица могат да упражняват правата си съгласно Регламент (ЕС) 2018/1725.“
                  
               
            
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Люксембург на 24 октомври 2019 година.
            
               
                  За Съвета
               
               
                  Председател
               
               A.-K. PEKONEN
            
         
         
            (1)  ОВ L 257, 2.10.2015 г., стр. 37.
         
            (2)  Регламент (ЕС) 2015/1755 на Съвета от 1 октомври 2015 г. относно ограничителни мерки с оглед на положението в Бурунди (ОВ L 257, 2.10.2015 г., стр. 1).
         
            (3)  Решение (ОВППС) 2019/1788 от 24 октомври 2019 г. за изменение на Решение (ОВППС) 2015/1763 относно ограничителни мерки с оглед на положението в Бурунди (вж. страница 148 от настоящия брой на Официален вестник).
         
            (4)  Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ L 119, 4.5.2016 г., стр. 1).
         
            (5)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39).